1906. aasta San Francisco maavärin

1906. aasta San Francisco maavärin oli 18. aprillil 1906 USA-s California põhjarannikul toimunud maavärin."Where can I learn more about the 1906 Earthquake?" Berkeley Seismological Laboratory Selle tugevuseks magnituudides on pakutud 7,7–8,3."1906 Earthquake: What was the magnitude?" USGS Earthquake Hazards Program – Northern California Maavärin toimus kohaliku aja järgi kell 5.12 hommikul.

San Francisco asus San Andrease murrangu kohal maavärina epitsentris. San Andrease murrang nihkus maavärinaga umbes 430 kilomeetrit. Maavärin kestis umbes 45 sekundit ja maa nihkus selle käigus kohati kuni kuus meetrit. Maavärinat oli tunda lõunas kuni Los Angeleseni ja põhjas Coos Bayni Oregonis."San Francisco earthquake of 1906". Encyclopædia Britannica

Kõige rohkem sai maavärinas kannatada San Francisco linn. Tugevaid purustusi said ka muu hulgas San Jose, Salinas ja Santa Rosa. Maavärin põhjustas San Franciscos ulatuslikke tulekahjusid, mis kestsid kolm päeva ja puhkesid üle linna. Tulekahjud said alguse purunenud gaasijuhtmetest. Tulekahjus hävis üle 28 000 hoone, millest ainult umbes 3170 olid telliskivimajad. Kokku hävis vara 400 miljoni dollari eest. Kodutuks jäi üle poole linna elanikest. Paljud neist asusid elama lähedal asuvasesse Oaklandi linna, kus elanike arv kasvas paari aastaga kaks korda. Maavärinas ja sellele järgnenud tulekahjus hukkus umbes 3000 inimest. 

pisi|center|900px|San Francisco tules

 Viited 

 Välislingid 

Kategooria:Maavärinad
Kategooria:1906
Kategooria:20. sajand Ameerika Ühendriikides
Kategooria:San Francisco